b'\n_START_ARTICLE_\nAsiatic Society\n_START_PARAGRAPH_\nThe Asiatic Society er en institusjon for Asiatiske studier som ble grunnlagt av William Jones den 15. januar 1784, under et m\xc3\xb8te ledet av Sir Robert Chambers, \xc3\xb8verste dommer i h\xc3\xb8yesterett ved Fort William, den gangen hovedstaden i Britisk India. Ved grunnleggelsen hadde den navnet Asiatick Society. I 1825 ble den antikke bokstaven k fjernet uten noen formell resolusjon, og institusjonen ble omd\xc3\xb8pt til The Asiatic Society. I 1832 ble navnet endret til The Asiatic Society of Bengal og igjen i 1931 til The Royal Asiatic Society of Bengal. Den 1. juli 1951 fikk institusjonen endelig sitt n\xc3\xa5v\xc3\xa6rende navn._NEWLINE_Asiatic Society har sin bygning i Park Street in Kolkata (Calcutta), hvor den flyttet inn i 1808. I 1823 ble Medical and Physical Society of Calcutta etablert, og alle m\xc3\xb8tene til denne organisasjonen ble avholdt i Asiatic Society.'